钦定古今图书集成/明伦汇编/交谊典/第014卷 > 《河上歌》
## 钦定古今图书集成/明伦汇编/交谊典/第014卷 > 《河上歌》

《吴越春秋》曰：楚白喜奔吴，吴王阖闾以为大夫，与谋国事。吴大夫被离问子胥曰：“何见而信喜？” 子胥曰：“吾之怨与喜同，子不闻《河上歌》乎？”

同病相怜，同忧相救。惊翔之鸟，相随而集；濑下之水，
因复俱流。胡马望北风而立，《越燕》向日而熙。谁不爱
其所近，悲其所思者乎！